கேள்வி: தட்சிணாமூர்த்தி (சிவ வடிவம்) பற்றி தகவல் சொல்.
பதில்: File:MaduraiTempleLordShiva.JPG பிரம்மம் பரமகுருவாக ஆலமரத்தடியில் அமர்ந்து அருளச்செய்யும் கோலத்தில் தட்சிணாமூர்த்தி]] தட்சிணாமூர்த்தி, அறுபத்து நான்கு அறுபத்து நான்கு சிவவடிவங்கள் ஒன்றாக சைவர்கள் வணங்கப்படும் வடிவமாகும். தட்சிணம் என்றால் தெற்கு என்றும், ஞானம் என்றும் பொருள் கொள்ளலாம். த-அறிவு, க்ஷ-தெளிவு, ண-ஞானம் என இம்மூன்றும் பீஜ மந்திரம், அவற்றின் பொருளாகும். மேலும் தட்சிணம் என்றால் பெறுதல் அல்லது பெற்று கொள்ளுதல் என்பதாகும் அதாவது ஞானகடவுளாக அருளும் பரமகுரு தன்னை வணங்கும் பக்தர்களுக்கு ஞானத்தை தட்சிணமாக வழங்குவதால் தட்சிணாமூர்த்தி என்று பெயர் ஏற்பட்டுள்ளது. தட்சிணாமூர்த்தியை தென் திசை கடவுள் என்று சைவர்கள் குறிப்பிடுகின்றார்கள். "சிவ தலங்கள்" கருவறையின் தென் சுவரின் வெளிப்புறத்தில் இவ்வடிவம் காணப்படுகிறது. தட்சிணாமூர்த்தியை ''பரமகுரு'' என்ற பெயரிலும் அழைக்கின்றார்கள். பஞ்சகுண சிவமூர்த்திகள் தட்சிணாமூர்த்தி சாந்த மூர்த்தி என்று அறியப்பெறுகிறார்.
கேள்வி: தட்சிணாமூர்த்தி (சிவ வடிவம்) - திருவுருவக் காரணம் என்பது என்ன?
பதில்: படைப்பின் கடவுளான பிரம்மா குமார்கள் எனப்படும் சனகாதி முனிவர்கள் ஞானம் பெறுவதற்காக குருவினை நாடிச் சென்றனர். பிரம்மா படைப்பு தொழிலில் மூழ்கியதாலும், திருமால் இல்லறத்தில் ஈடுபடுவதாலும் அவர்களை விலக்கி வேறு குருவினை தேடிச் சென்றனர். இதனை உணர்ந்த சிவபெருமான் தானும் சக்தியுடன் இருப்பதை கண்டால் பிரம்ம குமாரர்கள் ஏமாற்றம் அடைந்துவிடுவார்கள் என்று பதினாறு வயது சிறுவனாக வடவிருட்சத்தின் கீழ் அமர்ந்து வரவேற்றார். பிரம்ம குமாரர்களின் ஞானத்தினைப் பற்றிய கேள்விகளுக்கு தட்சிணாமூர்த்தியாக இருந்து சிவபெருமான் பதில் தந்தார். எனினும் ஞானத்தின் கேள்விகள் அதிகரித்தவண்ணமே இருந்தன. பின்பு தட்சிணாமூர்த்தி சின்முத்திரை அவர்களுக்கு காண்பித்தார். பிரம்ம குமாரர்களுக்கு அமைதியும், ஆனந்தமும் உண்டாயிற்று. அவர்கள் ஞானம் பெற்றனர்.
கேள்வி: தட்சிணாமூர்த்தி (சிவ வடிவம்) - உருவம் குறித்து விரிவாக சொல்லுங்கள்.
பதில்: தட்சிணாமூர்த்தி நான்கு கைகள் கொண்டு ஆலமரத்தின் கீழ் தென்திசையை நோக்கி அமர்ந்துள்ளார். அவருடைய வலதுகால் 'அபஸ்மாரன்' என்ற அரக்கனை மிதித்த நிலையில் அமர்ந்துள்ளார். அபஸ்மாரன் அறியாமையை / இருளை குறிக்கின்றது. அவரது ஒரு மேல் கையில் ஒரு ருத்திராட்ச மாலையையும் / ஒரு பாம்பையும் பிடித்துள்ளார். அவரது மற்றொரு மேல் கையில் நெருப்பை கொண்டுள்ளார். அவருடைய கீழ் இடது கையில் தர்பைப் புல்லை / ஓலைச்சுவடி வைத்துள்ளார், கீழ் வலது கையில் ஞான முத்திரையையும் காட்டுகிறார். அவர் தியானத்தில் இருப்பதாக கருதப்படுகிறது.
கேள்வி: தட்சிணாமூர்த்தி (சிவ வடிவம்) - பாடல் பற்றி விளக்கவும்.
பதில்: கல்லாலின் புடையமர்ந்து நான்மறை ஆறு அங்கம் முதற் கற்ற கேள்வி வல்லார்கள் நால்வருக்கும் வாக்கிறந்த பூரணமாய் மறைக்கு அப்பாலாய் எல்லாமாய் அல்லதுமாய் இருந்தனை இருந்தபடி இருந்து காட்டிச் சொல்லாமல் சொன்னவரை நினையாமல் நினைந்து பவத் தொடக்கை வெல்வாம். (திருவிளையாடற் புராணம் - பாடல் - 13) விளக்கம் கல்லால மரத்தின் (ஆலமரம்) கீழ் இருந்து, நான்மறை, ஆறுஅங்கம் முதலானவற்றை கற்றுணர்ந்த கேட்டலில் வல்லுநர்கள் ஆகிய சநகர் முதலிய நான்குமுனிவர்கட்கும், வாக்கியலைக் கடந்த நிறைவாயும், வேதங்கட்கு அப்பாற்பட்டதாயும், எல்லாமாயும் அவற்றுள் ஒன்றும் அல்லதுமாயும் உள்ளதன் உண்மையை உள்ளபடி இருந்து காண்பித்து குறிப்பாலுணர்த்திய தட்சிணாமூர்த்தியை இடையறாமல் நினைந்து பிறவிக் கட்டாகிய பகையை வெல்வாம் நான்மறை: ரிக்கு, எசுர், சாமம், அதர்வணம் / தைத்திரியம், பௌடிகம், தலவகாரம், சாமம் ஆறங்கம்: சிட்சை, வியாகரணம், நிருத்தம், கற்பம் சந்தம் (ஒலி), சோதிடம்
கேள்வி: தட்சிணாமூர்த்தி (சிவ வடிவம்) - திருக்கரத்தில் உருத்திராக்கமாலை பற்றி விளக்கவும்.
பதில்: 36 அல்லது 96 தத்துவங்களை உணர்த்துவது. உருத்திராக்க மாலை கொண்டு திருவைந்தெழுத்தைப் பன்முறை எண்ணிப் பல்காலும் உருவேற்றித் தியானித்தலே ஞானம்பெறும் நெறி என உணர்த்தலும் ஆகும்.
கேள்வி: தட்சிணாமூர்த்தி (சிவ வடிவம்) - இடக்கரத்தில் அமிர்தகலசம் பற்றி விளக்கவும்.
பதில்: அனைத்து உயிர்களுக்கும் பேரின்பம் அளிக்க வல்ல ஆற்றல்.
கேள்வி: தட்சிணாமூர்த்தி (சிவ வடிவம்) - சின்முத்திரை பற்றி நீங்கள் என்ன அறிந்துள்ளீர்கள்?
பதில்: ஞானத்தின் அடையாளம், பெருவிரலின் அடிப்பாகத்தைச் சுட்டுவிரல் தொடவும், ஏனைய மூன்று விரல்களும் விலகி நிற்கும் முத்திரை இது. பெருவிரல் இறைவனையும், சுட்டுவிரல் உயிரையும், மற்ற மூன்று விரல்களுள் நடுவிரல் ஆணவத்தையும், மோதிரவிரல் கன்மத்தையும், சுண்டு விரல் மாயையையும் குறிக்கும். உயிரானது மும்மலங்களின்றும் நீங்கி இறைவன் திருவடி அடைந்து இன்புறுவதே இம்முத்திரையின் தத்துவமாகும்.
கேள்வி: தட்சிணாமூர்த்தி (சிவ வடிவம்) - தாமரை மலர்மீது அமர்தல் பற்றி விளக்கவும்.
பதில்: அன்பர் இதயதாமரையில் வீற்றிருப்பவர். தாமரை மலர் ஓங்காரத்தை உணர்த்துவது.
கேள்வி: தட்சிணாமூர்த்தி (சிவ வடிவம்) - தென்முகம் பற்றி நீங்கள் என்ன அறிந்துள்ளீர்கள்?
பதில்: அவரை நோக்கி வடக்காகத் தியானிக்க வேண்டும் என்ற குறிப்பு.
கேள்வி: தட்சிணாமூர்த்தி (சிவ வடிவம்) - முயலகன் என்பது என்ன?
பதில்: முயலகன் வடிவம் அறியாமையைக் குறிப்பதால் அறிவுப் பிழம்பாகிய ஆலமர் செல்வன் அறியாமையாகிய முயலகனைக் காலடியில் மிதிப்பதாகக் காட்டுவது அருட்குறிப்பு.[http://www.yarl.com/forum3/index.php?showtopic=38890 தட்சிணாமூர்த்தி]
கேள்வி: தட்சிணாமூர்த்தி (சிவ வடிவம்) - நூல்கள் குறித்து விரிவாக சொல்லுங்கள்.
பதில்: ஞான சூத்திரம், ஞானச் சுருக்கம், ஞான பஞ்சாட்சரம் என பல நூல்களை தட்சணாமூர்த்தி எழுதியுள்ளதாக சித்தர்கள் இராச்சியம் வலைதளம் கூறுகிறது.
கேள்வி: தட்சிணாமூர்த்தி (சிவ வடிவம்) - யோக தட்சிணாமூர்த்தி பற்றி தகவல் சொல்.
பதில்: Image:Sankadi Muni Bhagavan.jpg, சதானந்தர் மற்றும் சனாதனர்]] பிரம்ம தேவரின் மகன்களான சனகர், சனாதனர், சனந்தனர் மற்றும் சனத்குமாரர் என்ற நால்வருக்கும் தட்சிணாமூர்த்தியாக சிவபெருமான் உபதேசித்துக் கொண்டிருந்தார். அப்போது யோக நிலையைப் பற்றியும் எடுத்துரைக்க வேண்டினர் நால்வரும். அவர்களின் வேண்டுதல்களை ஏற்று யோகம் பற்றியும் அதன் உட்கருத்துப்பற்றியும் சிவபெருமான் எடுத்துரைத்தார். யோகம் புரிந்துகொள்ள யோகநிலையில் இருந்துகாட்டினார். இவ்வாறு சிவபெருமான் தட்சிணாமூர்த்தியாக யோக நிலையில் இருந்த தருணத்தினை யோக தட்சிணாமூர்த்தி என்று வழங்குகின்றனர்.[http://temple.dinamalar.com/news_detail.php?id=1482 யோக தட்சிணாமூர்த்தி-தினமலர் கோவில்கள்]
கேள்வி: தட்சிணாமூர்த்தி (சிவ வடிவம்) - வீணா தட்சிணாமூர்த்தி பற்றி தகவல் சொல்.
பதில்: சாம வேதம் வீணையில் இசைத்திட விரும்பிய நாரதர், சுக்ர முனிவர் சிவபெருமானை வேண்டிக் கொண்டனர். அவர்களின் கோரிக்கையை ஏற்று சிவபெருமான் இசை ஞானத்தினையும், சாம வேதத்தின் இசையையும் அவர்களுக்குக் கற்பித்தார். வீணையை உருவாக்குவது பற்றியும், அதனை முறையாக இசைப்பது பற்றியும் வீணா தட்சிணாமூர்த்தியாகிய சிவபெருமான் எடுத்துரைத்தார்.
கேள்வி: தட்சிணாமூர்த்தி (சிவ வடிவம்) - கோயில்கள் பற்றி நீங்கள் என்ன அறிந்துள்ளீர்கள்?
பதில்: தென்காசி மாவட்டம் செங்கோட்டை வட்டம் புளியரை எனும் ஊரில் உள்ள சிவாலயத்தில் பிரதான நுழைவாயிலில் தட்சிணாமூர்த்தி மூலவரை சுற்றி வலம் வரும் வகையில் தனியாக அமைத்துள்ளது. சிவகங்கை மாவட்டத்தில் பட்டமங்கலம் அருள்மிகு தட்சிணாமூர்த்தி திருக்கோயில் உள்ளது.
கேள்வி: தட்சிணாமூர்த்தி (சிவ வடிவம்) - வெளியிணைப்புகள் குறித்து விரிவாக சொல்லுங்கள்.
பதில்: * [https://archive.org/details/DakshinamurtiStotram தட்சிணாமூர்த்தி தோத்திரம்] * [https://archive.org/details/DakshinamurtiPrayer தட்சிணாமூர்த்தி பிரார்த்தனை] * [http://m.maalaimalar.com/ArticleDetail.aspx?id=252&Main=0&ArticleId=c3557558-c930-4ba1-91c0-1a63721eb6a7 தெட்சிணாமூர்த்தி வேறு குருபகவான் வேறு] பகுப்பு:சிவ உருவத்திருமேனிகள் பகுப்பு:சிவன்